Diari Oficial de la Generalitat Valenciana


Sumari del DOGV 7129, del 11-10-2013 (2013/9644)

Informació pública del pla de participació ciutadana del pla general.
---------------------------------------------------------------------

### Dades del document

Número de DOGV
:   7129

Data del DOGV
:   11-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9644


Data del document
:   18-09-2013

Organisme emissor
:   Ajuntament de Benasau

Tipus de document
:   Anunci

Descriptors 

:   * Benasau
    * administració local
    * pla d'urbanisme

Informació pública del pla de participació ciutadana del pla general. [2013/9644]  
El Ple de l'Ajuntament de Benasau, en la sessió realitzada el dia 18 de setembre de 2013, va adoptar entre altres l'acord següent:  
«Redactat el pla de participació ciutadana del Pla General de Benasau (Alacant), encarregat per l'Ajuntament de Benasau a la consultora en ordenació del territori i medi ambient, Cota Ambiental, SLP, que establix la seqüència de tramitació de la documentació necessària per a l'aprovació definitiva del Pla General, identificant les diferents etapes i els actors que intervenen en cada una d'estes.  
Atés que els articles 9.2 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi ambient, de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, establixen la necessitat que els plans generals incorporen processos de participació de la ciutadania en la presa de decisions ambientals, de planejament i de paisatge, respectivament.  
  
Considerant que la participació pública en relació amb la tramitació del pla general i els processos de presa de decisions que comporta és necessària, en virtut d'allò que s'ha expressat en el paràgraf anterior, i les referències sobre la participació pública en matèria de medi ambient i planificació territorial i urbanística incloses en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en la Llei 8/2007, de 28 de maig, de Sòl, i la Llei 11/2008, de 3 de juliol, de la Generalitat, de Participació Ciutadana de la Comunitat Valenciana.  
El Ple, per unanimitat dels tres membres presents dels cinc que l'integren, acorda:  
Primer. Aprovar el pla de participació pública del Pla General de Benasau.  
Segon. Comunicar i difondre el pla de participació pública que forma part de la documentació del Pla General, per mitjà dels mecanismes següents:  
a) Inserció d'anuncis en el tauler d'edictes de l'Ajuntament i en el Diari Oficial de la Comunitat Valenciana.  
b) Enviament de comunicacions per correu certificat als organismes, associacions i grups socials que es relacionen amb el mencionat pla de participació pública.  
c) El pla de participació pública estarà disponible en la seu de l'Ajuntament de Benasau i en la web .  
Tercer. Establir un període de suggeriments del Pla General de participació pública de 30 dies naturals des de la publicació en el Diari Oficial de la Comunitat Valenciana.  
Quart. Establir un període de quinze dies de duració, durant el qual les persones físiques o jurídiques puguen acreditar el compliment dels requisits que els corresponga establits en l'article 10.2 de la Llei 9/2006, o els requisits dels articles 2.2 i 23 de la Llei 27/2006, com a públic interessat.  
Quint. Comunicar l'inici de les activitats de participació pública, per mitjà de les activitats previstes en l'apartat següent, amb l'elaboració prèvia de l'estudi de paisatge.  
Sext. Qualsevol persona pot participar en el desenrotllament de les activitats de participació i formular les observacions que estime convenients per mitjà de les enquestes en les quals els participants puguen donar la seua opinió respecte a les unitats de paisatge i recursos paisatgístics del municipi a la seu de l'Ajuntament de Benasau, on estarà disponible la documentació en paper durant un període de 30 dies naturals des de la publicació del present acord.»  
Cosa que es fa pública perquè se'n prenga coneixement.  
  
Benasau, 18 de setembre de 2013.- L'alcaldessa: Nieves Mas Gadea.